
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1441 

13 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


Άδεια λειτουργίας (ανανέωση), του εργοστασίου πα¬ 
ραγωγής φαρμακευτικών και ιατροτεχνολογικών 
προϊόντων, της νΕΒΜΑ ϋΡ.υθ5 Κ. ΓΑΜΒΡΟΥΛΗΣ 
Ε.Π.Ε., που βρίσκεται στο Δήμο Κορωπίας, του Νο¬ 
μού Αττικής. 1 

Τροποποίηση του κανονισμού εσωτερικής υπηρεσίας 
του Π ρωτοδικείου Βέροιας. 2 

Χαρακτηρισμός ως ιστορικών διατηρητέων μνημείων 
δυο αποθηκών του Τελωνείου Βόλου. 3 


Τροποποίηση της Δ.Ε. 22381/86 απόφασης του Νο¬ 
μάρχη Ανατολικής Αττικής για σύσταση ίδιου νομι¬ 
κού προσώπου με την επωνυμία «Πνευματικό Κέ¬ 
ντρο» στην Κοινότητα Θρακομακεδόνων του Νο¬ 
μού Αττικής όπως αυτή τροποποιήθηκε με τις ΔΕ 


431/87 και 28873/88 όμοιες. 4 

Σύσταση ίδιου Νομικού Προσώπου στο Δήμο Αντιχα- 
σίων με την επωνυμία «Πολιτισπκός Οργανισμός 
Δήμου Ανπχασίων». 5 

Υποχρεωτική συμμετοχή Δήμου Σμύνου και Κροκε- 
ών στο Σύνδεσμο διαχείρισης και λειτουργίας ΧΥ¬ 
ΤΑ. 6 

Τροποποίηση της 3569/8.5.97 απόφασης Γενικού 
Γ ραμματέα Περιφέρειας Πελοποννήσου. 7 

Σύσταση - Συγκρότηση πρωτοβάθμιου Υπηρεσιακού 
Συμβουλίου του Παντείου Παν/μίου Κοινωνικών και 
Πολιτικών Επιστημών (Ν.Π.Δ.Δ.). 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1879/11.3.99 απόφαση 
του Γ ενικού Γ ραμματέα Περιφέρειας Νοτίου Αιγαί¬ 
ου. 9 


ΑΠΟΦΑΣΕΙ Σ 

Αριθ. Φ6,26/18666/857 (1) 

Άδεια λειτουργίας (ανανέωση), του εργοστασίου παρα¬ 
γωγής φαρμακευτικών και ιατροτεχνολογικών προϊό¬ 
ντων. της νΕΒΜΑ ΟΒΙΚ35 Κ. ΓΑΜΒΡΟΥΛΗΣ Ε.Π.Ε., 
που βρίσκεται στο Δήμο Κορωπίας, του Νομού Αττι¬ 
κής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων 2516/97, 6422/1934, του 
Ν.Δ. 1150/1949. του από 15.10.1922 Β. Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο, του Ν.Δ. 96/2.8.1973 και του Π.Δ. 
396/89 (ΦΕΚ 172/Α/16.6.89) για τον Οργανισμό της Γενι¬ 
κής Γ ραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/5.9 91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ’αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρισμού, 
Βιομηχανίας Ενέργειας και Τεχνολογίας και Εμπορίου 
στο Υπουργείο Ανάπτυξης». 

5. Την απόφασή μας με αριθμό Φ6/5858/1044/9.5.94 (ΦΕΚ 
368/Β/18.5.94) με την οποία χορηγήθηκε άδεια λειτουργίας 
στο ανωτέρω εργοστάσιο, διάρκειας πέντε ετών, για μηχ/τα 
ιοχόος 49,795 ΗΡ & 136 Κ\Λ/, όπως αυτή τροποποιήθηκε ως 
προς την επωνυμία, με την Φ6.26/23513/2495/5.2.96 (ΦΕΚ 
113/Β/27.2.96) Κ.Υ. Απόφαση. 

6. Την υπ’ αριθμό Φ6.26/17947/829/3.7.96 (ΦΕΚ 
734/Β/23.8.96) Κ.Υ. Απόφαση με την οποία χορηγήθηκε 
άδεια κτιριακού και μηχ ; κού εκσυγχρονισμού, για μηχ/τα 
ισχύος 77,295 ΗΡ & 144 Κνν. 

7. Αίτηση της νΕΒΜΑ 0ΒΙΚ33 από 11.11.98 για τη χο¬ 
ρήγηση άδειας λειτουργίας του μηχ/κού και κτιριακού εκ¬ 
συγχρονισμού, του εργοστασίου της παραγωγής φαρμα- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


κευπκών και ιατροτεχνολογικών προϊόντων, στο Δήμο 
Κορωπίας του Νομού Αττικής. 

8. Τα σχεδιαγράμματα που έχουν υποβληθεί με την αί¬ 
τηση, καθώς και τα λοιπά δικαιολογητικά στοιχεία. 

9. Την από 8.1.99 εισήγηση της Υπηρεσίας μας και τη 
γνωμάτευση του Ε.Ο,Φ. με αριθμό 0-454/7/28.4.99, απο¬ 
φασίζουμε: 

1. Χορηγούμε άδεια λειτουργίας απεριορίστου διάρκει¬ 
ας, στο εργοστάσιο παραγωγής φαρμακευτικών και ιατρο- 
τεχνολογικών προϊόντων της νΕΗΜΑ ϋΒυΟδ Κ. ΓΑΜ- 
ΒΡΟΥΛΗΣ Ε.Π.Ε., όπως αυτό εικονίζεται στα σχεδιαγράμ¬ 
ματα που θεωρήσαμε με την Φ6.26/17947/892/3.7.1996 
απόφασή μας και που έχει τα ακόλουθα ειδικότερα στοι¬ 
χεία: 

α. Θέση : Νομός Αττικής 

Δήμος Κορωπίας 
Οδός Άγιοι Ασώματοι Κορωπί 

β. Κάτοχος : νΕΗΜΑ 0ΠΙΙΟ3 Κ. ΓΑΒΡΟΥΛΗΣ Ε.Π.Ε. 

γ. Είδος εγκατάστασης: Εργοστάσιο φαρμακευτικών και ια- 
τροτεχνολογικών προϊόντων 

δ Ισχύς μηχανημάτων : Υφιστάμενη 49,795 ΗΡ & 136 ΚΜ 

Νέα 27,295 ΗΡ& 8 ΚΥΥ 

Συνολική 77,295 ΗΡ & 144 ΚΜ 

ε. Ατμολέβητες ; Κατηγορία Π.Υ.Δ. Π.Π. 
στ. Αξία μηχανημάτων : Υφισταμένων 8.500.000 
Νέων 20.000.000 

ΣΥΝΟΛΟ 28.000.000 δρχ. 

2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β. Δ/τος 
«περί χορηγήσεως αδειών ιδρύσεως και λειτουργίας πό¬ 
σης μηχανολογικής εγκαταστάσεως» και με τους εξής 
όρους: 

α. Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για τη ζωή και την υγεία 
των εργαζομένων (π.χ. τοποθέτηση προστατευτικών πε¬ 
ριφραγμάτων στα μέρη των μηχανημάτων που κινούνται 
επικίνδυνα, εξασφάλιση επαρκούς φωτισμού και αερι¬ 
σμού στο χώρο εργασίας, πρόχειρο φαρμακείο, τοποθέ¬ 
τηση προστατευτικών κιγκλιδωμάτων προς την αποφυγή 
πτώσεως ατόμων κ.λπ.). 

β. Να τηρούνται τα μέτρα πυρασφαλείας που προβλέ- 
πονται από τη μελέτη πυρασφαλείας με αριθμό 725 και το 
με αριθμό 183/28.1.99 Πιστοποιητικό πυρασφαλείας, το 
οποίο να ανανεωθεί πριν από τη λήξη του, στις 28.1.2004, 
καθώς σε αντίθετη περίπτωση παύει η ισχύς της παρού¬ 
σας απόφασης. 

γ. Να πραγματοποιείται η παραγωγή κάθε φαρμακευτι¬ 
κού και καλλυντικού προϊόντος μετά από προηγούμενο 
έλεγχο του ΕΟΦ, προς διαπίστωση ότι το ανωτέρω εργο¬ 
στάσιο διαθέτει την απαιτούμενη πληρότητα και επάρκεια 
εγκαταστάσεων, εξοπλισμού και ειδικού προσωπικού για 
την άρτια παραγωγή του προϊόντος. 

δ. Να τηρούνται επακριβώς οι υγειονομικοί και λοιποί 
κανονισμοί που ισχύουν για τέτοιου είδους εγκαταστά¬ 
σεις. 

ε. Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ. Να τηρείται Βιβλίο συντηρήσεως μηχ ; κών εγκατα¬ 
στάσεων, σύμφωνα με το άρθρο 12του από 16/17.3.1950 
Β. Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 
293Α). για την προστασία του περιβάλλοντος (Όρια εκ¬ 
πομπών ρύπων). 


η. Η νΕΗΜΑ ΟΒϋΟίδ, υποχρεούται να συμμορφωθεί 
πλήρως με τους περιβαλλοντικούς όρους τους οποίους 
ενέκρινε το Γρ. Περιβάλλοντος της Νομαρχίας Αν. Αττι¬ 
κής. με την 1251/64/3.3.97 απόφασή του. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο, ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922 Β. Δ/τος. 

4. Για την απαιτούμενη σύμφωνα με τις διατάξεις των 
σχετικών από 16 3.50 και 24.11.53 Β. Δ/των, του Π.Δ. 
274/97 και του 902/75 Π. Δ/τος υπεύθυνη επίβλεψη της 
λειτουργίας της ανωτέρω εγκαταστάσεως, πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού ή Νομικού Προσώπου άλ¬ 
λου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμε¬ 
νο Εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1999 
Με εντολή Υπουργών 

Ο Γενικός Γραμματέας Ο Γενικός Διευθυνής 

Βιομηχανίας Υπ. Υγείας 

Π. ΘΕΟΦΑΝΟΠΟΥΛΟΣ Π. ΜΠΑΚΟΠΟΥΛΟΣ 

-♦- 

Αριθ. 80116 ( 2 ) 

Τροποποίηση του κανονισμού εσωτερικής υπηρεσίας 
του Πρωτοδικείου Βέροιας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του Ν. 1756/1988 
«Κώδικας Οργανισμού Δικαστηρίων και κατάστασης Δι¬ 
καστικών Λειτουργών» όπως αντικαταστάθηκε από το άρ¬ 
θρο 5 του Ν. 1868/1989 και όπως τελικά η παράγραφος 2 
του άρθρου 17 του Ν. 1756/1988 αντικαταστάθηκε εκ νέ¬ 
ου με την παράγραφο 4 του άρθρου 3 του Ν. 2479/1997. 

β) Του άρθρου 29Α του Ν. 1558/1985 (ΑΊ37) όπως προ¬ 
στέθηκε με το άρθρο 27 του Ν. 2081/ 1992 (Α' 154) και τρο¬ 
ποποιήθηκαν με το άρθρο 1 παρ. 2α του Ν. 2469/1997 (Α 
38). 

2. Το γεγονος ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού. 

3 Το αριθ. 1413/8.6.1999 έγγραφο του Εφετείου Θεσ¬ 
σαλονίκης, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του κανονισμού του Πρωτοδικείου Βέροι¬ 
ας, όπως διαμορφώθηκε με την 15/1999 απόφαση της 
Ολομέλειας του Εφετείου Θεσσαλονίκης, μετά από πα¬ 
ραπομπή σ’ αυτήν από τον Υπουργό Δικαιοσύνης της υπ' 
αριθ. 22/1998 απόφασης της Ολομέλειας του Πρωτοδι¬ 
κείου Βέροιας. 




ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Γ!Α ΤΟΥΣ ΛΟΓΟΥΣ ΑΥΤΟΥΣ 
Τροποποιεί τον κανονισμό εσωτερικής υπηρεσίας του 
Πρωτοδικείου, ως προς τη διάταξη του άρθρου 14 εδ. β' 
αυτού, την οποία και αντικαθιστά, ως ακολούθως: 

«Το Τριμελές Πλημμελειοδικείο συνεδριάζει κάθε ημέ¬ 
ρα της εβδομάδας Τρίτη και την πρώτη, δεύτερη και τε¬ 
λευταία ημέρα Παρασκευή του μηνάς». 

Αποφαίνεται ότι δεν συντρέχει λόγος τροποποιήσεως 
του ιδίου κανονισμού, σε σχέση με τον αριθμό των συνε¬ 
δριάσεων του Πολυμελούς Πρωτοδικείου και την σε τμή¬ 
ματα λειτουργία του Πολυμελούς και Μονομελούς Πρω¬ 
τοδικείου. 

Κρίθηκε. αποφασίστηκε και δημοσιεύθηκε. 

Βέροια, 2 Δεκεμβρίου 1998 
Οι Πρόεδροι 

ΓΕΩΡΓΙΟΣ ΠΑΠΑΗΛΙΑΔΗΣ, ΕΥΣΤΑΘΙΟΣ ΤΣΙΟΥΤΣΙΑΣ 
Οι Δικαστές 

ΒΑΣ. ΣΥΡΟΠΟΥΛΟΣ ΠΑΥΛΟΣ ΧΡΙΣΤΙΑΣ 
ΑΠΟΣΤΟΛΟΣ ΝΤΙΤΟΥΡΑΣ, ΓΕΩΡΓΙΟΣ ΜΙΝΤΣΗΣ 
ΑΙΚΑΤΕΡΙΝΗ ΠΑΠΑΒΑΣΙΛΕΙΟΥ 
ΧΡΙΣΤΟΔΟΥΛΟΣ ΚΥΡΤΣΙΔΗΣ. ΔΗΜΗΤΡΑ ΣΩΤΗΡΙΑΔΟΥ 
ΕΥΓΕΝΙΑ ΝΤΟΛΟΠΟΥΛΟΥ, ΕΥΓΕΝΙΑ ΚΩΝΣΤΑΝΤΙΝΙΔΟΥ 
Η Γραμματέας 
ΦΛΩΡΑ ΚΟΥΤΡΟΥΛΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. ΥΠΠΟ/ΔΙΛΑΠ/Γ/635/2Θ729 (3) 

Χαρακτηρισμός ως ιστορικών διατηρητέων μνημείων 
δυο αποθηκών του Τελωνείου Βόλου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «Περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/26.7.85, 

β) του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει, 

γ) του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830», 
δ) του Ν. 2039/92 «περί Κύρωσης της Σύμβασης γιατην 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ61/Α/13.4.92), 
ε) του Π.Δ, 941/77 «περί Οργανισμού του ΥΠΠΕ», 
ζ) του Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την Υπουργική Απόφαση ΥΠ ΠΟ/ΓΝΟΣ/57631 /21.11.97 
{ΦΕΚ 1080/Β/5.12.97) με την οποία τροποοπιείται η παρ. 8 
του άρθρου 6 της Υ.Α./ΥΠΠΟ/ΓΝΟΣ/49095/30.10.91 (ΦΕΚ 
987/8/28.11.91) «περί μεταβίβασης αρμοδιοτήτων Υπουρ¬ 
γού και δικαιώματος υπογραφής "με εντολή Υπουργού" 
στον Γενικό Γραμματέα, τους Γεν. Διευθυντές και τους 
Προϊσταμένους των Διευθύνσεων, Τμημάτων και Γραφείων 
της Κεντρικής Υπηρεσίας του ΥΠΠΟ». 

3. Την εισήγηση της 5ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η 
Υπηρεσία μας. 


4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό πρακτικού 4/28.1.99, 
αποφασίζουμε: 

Χαρακτηρίζουμε ως ιστορικά διατηρητέα μνημεία, σύμ¬ 
φωνα με τις διατάξεις του Ν. 1469/50, δυο αποθήκες του 
Τελωνείου Βόλου, διότι πρόκειται για αξιόλογα και αντι¬ 
προσωπευτικά δείγματα αποθηκευτικών κτιρίων, από τις 
πρώτες εγκαταστάσεις του λιμανιού του Βόλου και είναι 
σημαντικά για τη μελέτη της ιστορίας της αρχιτεκτονικής. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Ιουνίου 1999 

Η ΥΠΟΥΡΌΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθ 08/Δ.Τ.Α./7560 (4) 

Τροποποίηση της Δ Ε. 22381/86 απόφασης του Νομάρχη 
Ανατολικής Αττικής για σύστασή ίδιου νομικού προ¬ 
σώπου με την επωνυμία «Πνευματικό Κέντρο» στην 
Κοινότητα Θρακομακεδόνων του Νομού Αττικής όπως 
αυτή τροποποιήθηκε με τις ΔΕ 431/87 και 28873/88 
όμοιες. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95. 

2. Τις ρυθμίσεις του άρθρου 29Α του Ν. 1558/85 που 
προστέθηκε με τοάρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής πράξης. 

3. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση θεμάτων για την 
Τοπική Αυτοδιοίκηση και άλλες διατάξεις» {ΦΕΚ 
107/Α/30.5.97). 

4. Την αρ. 08/ΔΤΑ/οικ. 2509/10.10.97 απόφαση του Γε¬ 
νικού Γραμματέα Περιφέρειας για μεταβίβαση εξουσίας 
υπογραφής εγγράφων με «Εντολή Γενικού Γραμματέα 
Περιφέρειας» στον Προϊστάμενο της Δ/νσης Τοπικής 
Αυτ/σης και Διοίκησης Ανατολικής Αττικής. 

5. Την αρ. 22381/86 απόφαση του Νομάρχη Ανατολικής 
Αττικής όπως αυτή τροποποιήθηκε με τις αρ. Δ.Ε. 431/87 
και αρ. 28873/88 όμοιες. 

6. Την αρ. 25/98 απόφαση του Κοινοτικού Συμβουλίου 
της Κοινότητας Θρακομακεδόνων, αποφασίζουμε: 

Η παράγραφος 3 της Δ.Ε. 22381/30.7.86 απόφασης του 
Νομάρχη Ανατολικής Αττικής όπως έχει τροποποιηθεί με 
τις αρ. Δ.Ε. 431/87 και αρ. 28873/88 όμοιες αποφάσεις, 
που αφορούν το νομικό πρόσωπο με την επωνυμία «Πνευ¬ 
ματικό Κέντρο» στην Κοινότητα Θρακομακεδόνων του 
Νομού Αττικής, αντικαθίσταται ως εξής: 

Το νομικό πρόσωπο διοικείται από εννεαμελές Διοικητι¬ 
κό Συμβούλιο που ορίζεται με απόφαση του Κοινοτικού 
Συμβουλίου καιαποτελείτσι: 

α) Από τον Πρόεδρο της Κοινότητας ή άλλο μέλος αι¬ 
ρετό ή μη, που ορίζεται από αυτόν, ως Πρόεδρος. 

β) Δυο (2) Κοινοτικούς Συμβούλους και 

γ) Έξι (6) δημότες ή κατοίκους. 

Η θητεία των μελών του Διοικητικού Συμβουλίου είναι 
διετής και λήγει με την εγκατάσταση του νέου Διοικητικού 
Συμβουλίου. 

Κατά τα λοιπά εξακολουθεί να ισχύει η αρ. Δ.Ε. 
22381/86 απόφαση του Νομάρχη Ανατολικής Αττικής 

όπως αυτή τροποποιήθηκε με τις αρ. 431/87 και αρ. 
28873/88 όμοιες. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 24 Ιουνίου 1999 

Με εντολή Γ.Γ. Περιφέρειας 
0 Προϊστάμενος Διεύθυνσης κ.α.α. 

ΕΛΕΝΗ ΠΕΠΠΑ 

-♦- 

Αριθ. 10017 (5) 

Σύσταση ίδιου Νομικού Προσώπου στο Δήμο Αντιχασίων 
με την επωνυμία «Πολιτιστικός Οργανισμός Δήμου 
Αντιχασίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203 του Π.Δ. 410/95 (Δ.Κ.Κ.Κ.). 

β) Του άρθρου 6 του Ν. 2503/97. 

γ) Του άρθρου 2 του 2081/92. 

2. Την 45/99 απόφαση του Δ.Σ. Δήμου Αντιχασίων με την 
οποία συστήνεται Νομικό Πρόσωπο με την επωνυμία 
«Πολιτιστικός Οργανισμός Δήμου Αντιχασίων». 

3. Την αριθμ. 2172/29.2.97 απόφασή μας «παροχή 
έγκρισης υπογραφής στο Διευθυντή Διεύθυνσης Αυτοδι¬ 
οίκησης και Αποκέντρωσης με εντολή Γ.Γ.Π.Θ.», αποφα¬ 
σίζουμε: 

1. Συστήνουμε ίδιο Νομικό Πρόσωπο στο Δήμο Ανπχα- 
σίων με την επωνυμία «Πολιτιστικός Οργανισμός Δήμου 
Αντιχασίων» και με το διακριτικό συντομογραφικό τίτλο 
«Π.Ο.ΔΗ.ΑΝ.» που εδρεύει στην Κρανέα. 

Παράλληλα με την παρούσα συστατική πράξη στο νέο 
Ν.Π.Δ.Δ. συγχωνεύονται τα εξής Νομικά Πρόσωπα Δημο¬ 
σίου Δικαίου του Δήμου: 

α) Η Κοινοτική Βιβλιοθήκη της πρώην Κοινότητας Κρα- 
νέας- Ελασσόνας και 

β) Η Κοινοτική Βιβλιοθήκη της πρώην Κοινότητας Λου¬ 
τρού - Ελασσόνας. 

Η Νομική μορφή του Π.Ο.ΔΗ.ΑΝ. είναι Δημοτικό Νομι¬ 
κό Πρόσωπο Δημοσίου Δικαίου και έχει άμεση εξάρτηση 
και εποπτεία από το Δήμο Αντιχασίων, διέπεται δε από τις 
νομικές διατάξεις που ισχύουν κάθε φορά για τα Νομικά 
Πρόσωπα καθώς και από τις αντίστοιχες του Δ.Κ.Κ. Ο Πο¬ 
λιτιστικός Οργανισμός φέρει σφαγίδα στρογγυλή, η 
οποία περιμετρικά περιλαμβάνει τις λέξεις «Ελληνική Δη¬ 
μοκρατία - Πολιτιστικός Οργανισμός Δήμιου Αντιχασίων», 
στην εσωτερική περίμετρο την λέξη «...» και στο μέσον το 
Εθνόσημο. 

2. Σκοποί και μέσα για την επιδίωξή τους: 

Σκοποί του Πολιτιστικού Οργανισμού του Δήμου Ανπ- 
χασίων είναι η άνοδος του πολιτιστικού επιπέδου του λα¬ 
ού του Δήμου Αντιχασίων και των Δημ. Διαμ. γενικότερα, 
η καλλιέργεια, η υποβοήθηση και ανάπτυξη κάθε μορφής 
πνευματικής, πολιτιστικής, τουριστικής και καλλιτεχνικής 
δραστηριότητας των κατοίκων της περιοχής. Η υποβοή¬ 
θηση της έρευνας στους τομείς της επιστημονικής γνώ¬ 
σης, της τέχνης, των γραμμάτων και εν γένει του Πολιτι¬ 
σμού, η διατήρηση της παράδοσης και της πολιτιστικής 
μας κληρονομιάς και η προώθηση της Ειρήνης μεταξύ 


των λαών, μέσω του Πολιτισμού, σκοπούς τους οποίους ο 
Πολιτιστικός Οργανισμός υλοποιεί και επιδιώκει με κάθε 
είδους πνευματικές, πολιτιστικές, αθλητικές και καλλιτε¬ 
χνικές δραστηριότητες και ειδικότερα: 

1) Με τη δημιουργία Πνευματικού Κέντρου του Δήμου 
Αντιχασίων, για τη στέγαση των δραστηριοτήτων του 
Πολιτιστικού Οργανισμού, που αναφέρονται στην συνέ¬ 
χεια. 

2) Με τη λειτουργία της Δημοτικής Βιβλιοθήκης καθώς 
και με τον συνεχή εμπλουτισμό αυτής και τον εκσυγχρο¬ 
νισμό των αρχείων της. 

3) Με τη λειτουργία, οργάνωση και ανάπτυξη Σχολής 
Παραδοσιακών Χορών καθώς και την έρευνα πάνω στο 
συγκεκριμένο θέμα του ντόπιου παραδοσιακού υλικού. 

4) Με τη διοργάνωση ετήσιων εορταστικών εκδηλώσε¬ 
ων, με την ονομασία «Πολιτιστικό Τριήμερο ή Διήμερο Δή¬ 
μου Αντιχασίων». 

5) Με τη διοργάνωση συνεδρίων, σεμιναρίων, διαλέξε¬ 
ων που καλύπτουν όλους τους τομείς πνευματικού, πολι¬ 
τιστικού, επιστημονικού, κοινωνικού, καλλιτεχνικού, θρη¬ 
σκευτικού και εθνικού ενδιαφέροντος του σύγχρονου αν¬ 
θρώπου. 

6) Με την οργάνωση πολιτιστικών και καλλιτεχνικών εκ¬ 
δηλώσεων, όπως συναυλίες, θεατρικές παραστάσεις, πα¬ 
ραστάσεις παραδοσιακού και σύγχρονου χορού, εκθέ¬ 
σεις ζωγραφικής, γλυπτικής κ.λπ. από τον ίδιο ή με την συ¬ 
νεργασία άλλων πολιτιστικών φορέων. 

7) Με τη δημιουργία ιματιοθήκης λαϊκών παραδοσιακών 
ενδυμάτων, που θα χρησιμοποιήσουν τα χορευτικά συ¬ 
γκροτήματα του Δήμου. 

8) Με την πραγματοποίηση κινηματογραφικών προβο¬ 
λών, με αξιόλογα έργα της 7ης Τέχνης. 

9) Με την έκδοση περιοδικών εντύπων, για την προβολή 
και μελέτη τοπικών θεμάτων πολιτισμού παιδείας, οικονο¬ 
μίας, τουρισμού, υγείας, περιβάλλοντος κ.λπ. 

10) Με την παραγωγή επιμορφωτικών τηλεοπτικών 
προγραμμάτων βιντεοταινιών ιστορικού, πολιτιστικού και 
επιστημονικού περιεχομένου για την προβολή του Δήμου 
Αντιχασίων. 

11) Με προκηρύξεις διαγωνισμών και αθλοθέτησης 
βραβείων για την συγγραφή μελετών τοπικού ενδιαφέρο¬ 
ντος. με ιστορικό, λαογραφικό, αρχαιολογικό και λογοτε¬ 
χνικό περιεχόμενο. 

12) Με τη διοργάνωση εκδηλώσεων ειδικά για τα παιδιά 
και τη νέα γενιά. 

13) Με τη διοργάνωση και καθιέρωση του Καρναβαλιού 
και διαφόρων άλλων ψυχαγωγικών εκδηλώσεων την πε¬ 
ρίοδο των Απόκρεων. 

14) Με την συγκρότηση Μουσικής και Θεατρικής Σχο¬ 
λής. 

15) Με τη δημιουργία εργαστηρίων εικαστικών Τεχνών. 

16) Με τη διατήρηση και ενίσχυση των λαϊκών πανηγυ- 
ριών των Δ.Δ. του Δήμου. 

17) Με την ανάπτυξη του μαζικού Αθλητισμού. 

18) Με την πραγματοποίηση κάθε άλλης δραστηριότη¬ 
τας, που συμβάλλει στη διάσωση και προστασία της πολι¬ 
τιστικής κληρονομιάς και παράδοσης και στην καλλιέρ¬ 
γεια και εξύψωση του Πνευματικού και Πολιτιστικού επι¬ 
πέδου των κατοίκων του Δήμου Αντιχασίων. 

Για την αποτελεσματικότερη υλοποίηση των σκοπών 
του ο Πολιτιστικός Οργανισμός συνεργάζεται με Κρατι¬ 
κές Υπηρεσίες, Πανεπιστήμια, Οργανισμούς, Ιδρύματα 
και Ινστιτούτα και Κέντρα παρόμοιων σκοπών από άλλες 

περιοχές της Ελλάδας ή της Αλλοδαπής καθώς και με 
ιδιώτες. 

Συνεργάζεται επίσης με επιστημονικούς και πολιτισπ- 
κούς φορείς καθώς και με τα Πολιτιστικά Σωματεία που 
υπάρχουν οτα Δημ, Διαμερ., τελώντας προς αυτά σε σχέ¬ 
ση μη ανταγωνιστική αλλά σχέση συμπαράστασης και 
υποστήριξης, ηθικής και υλικής, σεβόμενος την οργανω¬ 
τική τους αυτοτέλεια και καλύπτοντας υπό την αιγίδα του 
τις χρηματοδοτούμενες από αυτούς τις εκδηλώσεις τους, 
επιδιώκοντας όμως παράλληλα το ρόλο του συντονιστή 
των πολιτιστικών δραστηριοτήτων στην περιφέρεια του 
Δήμου Αντιχασίων. 

3. Πόροι: 

Οικονομικοί πόροιτου Πολιτιστικού Οργανισμού Δήμου 
Αντιχασίων είναι: 

α. Η ετήσια επιχορήγηση του Δήμου Αντιχασίων. 
β, Η επιχορήγηση της Νομαρχίας, του Νομαρχιακού 
Προγράμματος ή άλλων προγραμμάτων. 

γ. Έκτακτες επιχορηγήσεις ή παροχές από το Κράτος, 
Δημόσιους Οργανισμούς, Υπουργεία, Τράπεζες κ.λπ. 

δ. Κάθε είδους εισφορές, συνδρομές, δωρεές, κληρο¬ 
νομιές, κληροδοσίες κ.λπ. 
ε. Εισπράξεις από αντίτιμο παροχής υπηρεσιών. 

4. Διοίκηση: 

Ο Πολιτιστικός Οργανισμός του Δήμου Αντιχασίων δι- 
οικείται από 9μελές Διοικητικό Συμβούλιο, στο οποίο με¬ 
τέχουν: 

α. Ο Δήμαρχος ή ο Αντιδήμαρχος, που θα ορισθεί απ’ 
αυτόν, ως Πρόεδρος του Διοικητικού Συμβουλίου. 

β. Ένας Δημοτικός Σύμβουλος από κάθε Δημοτική Πα¬ 
ράταξη η οποία εκπροσωπείται στο Δημοτικό Συμβούλιο. 
Αν οι παρατάξεις είναι δύο, ορίζονται δύο δημοτικοί Σύμ¬ 
βουλοι από την πλειοψηφούσα Παράταξη και ένας από τη 
μειοψηφούσα. Αν υπάρχει μία μόνο Παράταξη, ορίζονται 
τρεις Δημοτικοί Σύμβουλοι απ’ αυτήν. 

γ. Από ένας εκπρόσωπος των Πολιτιστικών Σωματείων 
των οικισμών του Δήμου Αντιχασίων, οι οποίοι ορίζονται 
από τα Διοικητικά τους Συμβούλια μαζί με τους αναπλη¬ 
ρωτές τους, πρέπει να είναι μέλη του Διοικητικού Συμ¬ 
βουλίου του Σωματείου που τους ορίζει. 

δ. Οι υπόλοιπες θέσεις και μέχρι την συμπλήρωση του 
αριθμού εννέα (9) μαζί με τον Πρόεδρο, καλύπτονται από 
δημότες των οικισμών του Δήμου Αντιχασίων, οι οποίοι 
ορίζονται από το Δημοτικό Συμβούλιο μαζί με τους ισά¬ 
ριθμους αναπληρωτές τους από κατάλογο υποψηφίων, 
που σχηματίζεται ύστερα από προτάσεις, που υποβάλλο¬ 
νται στο Δημοτικό Συμβούλιο. 

Σε περίπτωση που σε κάποιον οικισμό του Δήμου δεν 
λειτουργεί Πολιτιστικός Συλλογικός Φορέας, ο Δήμαρ¬ 
χος υποχρεωτικά ορίζει έναν κατοικοδημότη του οικι¬ 
σμού μαζί με τον αναπληρωματικό του, που θα μετέχει 
στο Διοικητικό Συμβούλιο του «Π.Ο ΔΗ.ΑΝ.». 

Με απόφασή του το Δημοτικό Συμβούλιο μπορεί να 
προσδώσει την ιδιότητα των εκλεκτόρων και σε άλλους 
φορείς ή μπορεί να αφαιρέσει την ιδιότητα του εκλέκτορα 
από κάθε φορέα, εφ’ όσον αυτός επί δύο συνεχείς περιό¬ 
δους αδράνησε να ανταποκριθεί στην υποχρέωση πρό¬ 
τασης υποψηφίων, όπως ορίζεται στο παρακάτω άρθρο 

5. 

Ο Πρόεδρος του Πολιτιστικού Οργανισμού, ο Αντιπρό¬ 
εδρος, ο Γενικός Γραμματέας, ο Γενικός Έφορος και ο 
Πρόεδρος της Οικονομικής Επιτροπής, αποτελούν το 
Προεδρείο του Πολιτιστικού Οργανισμού. 


Το Προεδρείο είναι το εκτελεστικό Όργανο του Πολιτι¬ 
στικού Οργανισμού και έχει τις εξής αρμοδιότητες: 

- Εκτελεί τις αποφάσεις του Διοικητικού Συμβουλίου. 

- Ασχολείται με θέματα οργάνωσης και προγραμματι¬ 
σμού. 

- Λαμβάνει αποφάσεις σε επείγουσες περιπτώσεις, οι 
οποίες θα έρχονται για έγκριση στην αμέσως επόμενη συ¬ 
νεδρίαση του Διοικητικού Συμβουλίου. 

5. Θητεία: 

Η θητεία των μελών του Διοικητικού Συμβουλίου του 
Πολιτιστικού Οργανισμού, για τον με τον Πρόεδρο και 
τους Δημοτικούς Συμβούλους που μετέχουν στο Διοικη¬ 
τικό Συμβούλιο ακολουθεί τη διάρκεια της Δημοτικής πε¬ 
ριόδου, για την οποία εκλέχτηκε, για δε τα υπόλοιπα μέλη 
είναι διετής. Η θητεία τους λήγει σε κάθε περίπτωση με 
την εγκατάσταση νέων μελών. 

Η θητεία των εκπροσώπων των Πολιτιστικών Συλλόγων 
των οικισμών που μετέχουν στη διοίκηση του Οργανι¬ 
σμού, λήγει με τη λήξη της θητείας του αντίστοιχου Συλ¬ 
λογικού Συμβουλίου που όρισε και σε κάθε περίπτωση λή¬ 
γει με τη λήξη της θητείας και των υπολοίπων μελών της 
διοίκησης του Πολιτιστικού Οργανισμού. Κάθε δύο χρό¬ 
νια τον μήνα Ιανουάριο ο Πρόεδρος του Π.Ο.ΔΗ.ΑΝ. 
απευθύνεται με έγγραφό του προς τους παραπάνω ανα- 
φερόμενους μαζικούς φορείς και ζητά από τον καθένα να 
προτείνει γραπτα στο Δημοτικό Συμβούλιο και μέσα σε 
ρητά καθορισμένη προθεσμία (2) πρόσωπα από τους δη¬ 
μότες ή τους μόνιμους κατοίκους των οικισμών του Δή¬ 
μου που κατά την κρίση τους, είναι κατάλληλοι να μετά- 
σχουν στη διοίκηση του Πολιτιστικού Οργανισμού. Κριτή¬ 
ρια για την πρόταση και την εκλογή ενός προσώπου στη 
διοίκηση του Πολιτιστικού Οργανισμού είναι η εκδηλωμέ¬ 
νη συμμετοχή του στην πνευματική και πολιτιστική ανά¬ 
πτυξη του τόπου. Τα πρόσωπα που υποδεικνύονται δεν 
θα πρέπει να προέρχονται αποκλειστικά από το μαζικό 
χώρο ή να είναι όλα τα μέλη του φορέα που το προτείνει. 
Δεν επιτρέπεται να μετέχουν στη Διοίκηση του Πολιτιστι¬ 
κού Οργανισμού πρόσωπα που είναι μέλη των Διοικητι¬ 
κών Συμβουλίων των Συλλόγων των οικισμών. Μεταγενέ¬ 
στερη παραίτηση από την ιδιότητά τους αυτή δεν αίρει το 
ασυμβίβαστο για όσο χρόνο διαρκεί η θητεία για την 
οποία προτάθηκαν. Τα έγγραφά τους οι φορείς τα απο¬ 
στέλλουν ή καταθέτουν στη Διοικητική Γραμματεία του 
Πολιτιστικού Οργανισμού, μέσα στην καθορισμένη προ¬ 
θεσμία. με μέριμνα της οποίας καταρτίζεται ο κατάλογος 
των υποψηφίων, από τους οποίους θα εκλεγούν τα υπό¬ 
λοιπα τακτικά και αναπληρωματικά μέλη της Διοίκησης 
του Πολιτιστικού Οργανισμού. Η εκλογή γίνεται από το 
Δημοτικό Συμβούλιο με μυστική ψηφοφορία. Αν υπάρ¬ 
χουν περισσότεροι που συγκεντρώνουν την παραπάνω 
προϋπόθεση, ορίζονται οι τρεις που προτάθηκαν από το 
μεγαλύτερο αριθμό φορέων και σε ιαοψηφία κληρώνο¬ 
νται. Η πρόσκληση που απευθύνει ο Πρόεδρος του Δη¬ 
μοτικού Συμβουλίου προς τα μέλη του για συνεδρίαση, με 
σκοπό την εκλογή των μελών της Διοίκησης του Πολιτι¬ 
στικού Οργανισμού πρέπει απαραίτητα να συνοδεύεται 
από τον κατάλογο των υποψηφίων που κατάρτισε η Διοι¬ 
κητική Γ ραμματεία του Πολιτισπκού Οργανισμού. 

6. Περιουσία: 

Περιουσία του Ν.Π.Δ.Δ. του Δήμου «ΠΟΛΙΤΙΣΤΙΚΟΣ ΟΡ- 
ΓΑΝΙΣΜΟΣ ΔΗΜΟΥ ΑΝΤΙΧΑΣΙΩΝ» (Π.Ο.ΔΗ ΑΝ.) είναι το 
σύνολο της περιουσίας της Κοινοτικής Βιβλιοθήκης Δ Δ 
Κρανέας και της Κοινοτικής Βιβλιοθήκης Δ.Δ. Λουτρού. 

7. Μεταβατική Διάταξη: 

Η θητεία του πρώτου Διοικητικού Συμβουλίου του Πολι¬ 
τιστικού Οργανισμού που θα προελθεί με βάση τις νέες 
διατάξεις συγκρότησής του θα λήξει με τη λήξη της θη¬ 
τείας του Δημοτικού Συμβουλίου της τρέχουσας Δημοτι¬ 
κής Περιόδου. Ο εσωτερικός Κανονισμός Λειτουργίας 
του Πολιτιστικού Οργανισμού θα ψηφιστεί και θα επικυ¬ 
ρωθεί από το Δημοτικό Συμβούλιο. 

8. Δαπάνη Λειτουργίας 

Η δαπάνη για τη λειτουργία του παραπάνω Νομικού 
Προσώπου θα ανέλθει σε 3.000.000 δρχ. για το τρέχον οι¬ 
κονομικό έτος και είναι γραμμένη στον Κ. Α. 212.3 του σκέ¬ 
λους των εξόδων του Προϋπολογισμού του Δήμου μας. 
Για κάθε ένα από τα επόμενα οικονομικά έτη θα ανέρχεται 
σε 7.000.000 δρχ. και θα καλύπτεται με τον ίδιο τρόπο από 
τον Προϋπολογισμό του Δήμου Αντιχασίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 17 Ιουνίου 1999 

Με εντολή Γ.Γ. Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. 7492 (6) 

Υποχρεωτική συμμετοχή Δήμου Σμύνου και Κροκεών στο 
Σύνδεσμο διαχείρισης και λειτουργίας ΧΥΤΑ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 206 παράγ. 4 του Π.Δ. 
410/95 «περί ΔΚΚ». 

2. Την απόφασή μας 3966/23.4.99 περί σύστασης συν¬ 
δέσμου διαχείρισης και λειτουργίας ΧΥΤΑ Δήμων Ανατολ. 
Μάνης - Γερουθρών - Γυθείου - Έλους - Οιτύλου - Σκάλας 
και Φάριδος (ΦΕΚ 748/19.5.99). 

3. Τις αποφάσεις του ανωτέρω Συνδέσμου αριθ. 1, 2,3 
και 4/1999 «περί εκλογής οργάνων». 

4 . Την αριθ. 5/15.6.99 του Δ.Σ. του ανωτέρω συνδέσμου, 
περί υποχρεωτικής συμμετοχής στο σύνδεσμο των Δή¬ 
μων Κροκεών και Σμύνου. 

5. Το γεγονός ότι στο Ν. Λακωνίας δεν λειτουργεί κανέ¬ 
νας οργανωμένος και εγκεκριμένος χώρος απόθεσης 
απορριμμάτων και κατά συνέπεια, οι ανάγκες των κατοί¬ 
κων των ανωτέρω Δήμων, δεν μπορούν να ανπμετωπι- 
σθούν διαφορετικά, ενώ οι πραγματικές ανάγκες του πλη¬ 
θυσμού επιβάλλουν τη συμμετοχή σ’ αυτόν, αποφασίζου¬ 
με: 

1. Τροποποιούμε την απόφασή μας 3966/23.4.99 και 
ορίζουμε: 

Α) Την υποχρεωτική συμμετοχή των Δήμων Σμύνου και 
Κροκεών στο σύνδεσμο διαχείρισης και λειτουργίας ΧΥ¬ 
ΤΑ που έχει συσταθεί, γιατί συντρέχουν οι προς τούτο νό¬ 
μιμες προϋποθέσεις. 

Β) Οι ανωτέρω Δήμοι θα καταβάλλουν στο Σύνδεσμο 
κάθε χρόνο, εισφορά που υπολογίζεται σε ποσοστό 2% 
επί των τακτικών εσόδων που πραγματοποίησαν τον 
προηγούμενο χρόνο. 

2) Ακροτελεύτιο άρθρο: Από τις διατάξεις της απόφα¬ 
σης αυτής δεν προκαλείται δαπάνη σε βάρος του προϋ¬ 
πολογισμού του Ν.Π., αλλά σε βάρος των οικείων ΟΤΑ 


που συμμετέχουν, το ύψος της οποίας δεν μπορεί να 
προσδιορισθεί 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Σπάρτη, 21 Ιουνίου 1999 
Ο Γ ενικός Γ ραμματέας Περιφέρειας 
Α. ΜΑΤΣΙΓΚΟΣ 

- «- 

Αριθ. 5280 (7) 

Τροποποίηση της 3569/8.5.97 απόφασης Γενικού Γραμ- 
ματέα Περιφέρειας Πελοποννήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις του Ν. 2539/97. 

2) Την από 3569/8.5.97 απόφασή μας, σχετικά με τη σύ¬ 
σταση Αμιγούς Δημοτικής Επιχείρησης Ανάπτυξης στον 
πρώην Δήμο Νεάπολης με την επωνυμία «Δημοτική Επι¬ 
χείρηση Ανάπτυξης Νεάπολης» και τον τίτλο ΔΈΠ Α Ν. 

3) Την 71/99 απόφαση του Δ.Σ. Βαιών, σχετικά με την 
τροποποίηση της ανωτέρω συστατικής πράξης, αποφα¬ 
σίζουμε: 

Τροποποιούμε την 3569/8.5.97 απόφασή μας. κατά το 
μέρος που αφορά την αλλαγή της επωνυμίας από Δημο¬ 
τική Επιχείρηση Ανάπτυξης Νεάπολης (ΔΕΠΑΝ), σε Δη¬ 
μοτική Επιχείρηση Ανάπτυξης Βοιών (ΔΕΠΑΒ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 21 Ιουνίου 1999 
Με εντολή Γ ενικού Γ ραμματέα Περιφέρειας 
ΟΔ/ντής 

ΠΑΝ. ΣΩΤΗΡΑΚΟΣ 
-*- 

( 6 ) 

Σύσταση-Συγκρότηση πρωτοβάθμιου Υπηρεσιακού Συμ¬ 
βουλίου ίου Παντείου Παν/μίου Κοινωνικών και Πολι¬ 
τικών Επιστημών (Ν.Π.Δ.Δ.). 

Ο ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝ/ΜΙΟΥ 

ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ (Ν.Π.Δ.Δ.) 

Έχοντας υπόψη: 

1. Τις διατάξεις: 

Της παρ. 1γ του άρθρου 158 των παρ. 3 και 4 του άρ¬ 
θρου 159, των παρ. 2,4 και 5 του άρθρου 160, της παρ. 2 
του άρθρου 161, του άρθρου 162 και των παρ. 2. 3 και 5 
του άρθρου 163 Υ.Κ. και των παρ. 9 και 17 του άρθρου του 
Ν. 2683/1999 (ΦΕΚ 19Α'). 

Των άρθρων 36 παρ. 1 και 43 του Π.Δ. 410/1988 (ΦΕΚ 
191/Α') και της παρ. Β4 του άρθρου 40 του Ν. 1884/1990 
(ΦΕΚ 137/Α'). 

Του άρθρου 27 του Ν. 2081/1992 (ΦΕΚ 154/Α') με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α). 

Τις οργανικές διατάξεις του Ν.Π.Δ.Δ. Παντείου Παν/μί¬ 
ου Κοινωνικών και Πολιτικών Επιστημών (Π.Δ. 381/1998). 

2. Το γεγονός ότι από πς διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Παντείου Παν/μίου Κοινωνικών και Πολίτικων 
Επιστημών (Ν.Π.Δ.Δ.) ούτε του κρατικού προϋπολογι¬ 
σμού γιατί με την παρούσα σύσταση δεν μεταβάλλεται ο 
αριθμός των μελών του υφισταμένου κατά την έναρξη 

ισχύος του Ν. 2683/1999 Υπηρεσιακού Συμβουλίου, απο¬ 
φασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό του Παντείου Παν/μίου 
Κοινωνικών και Πολιτικών Επιστημών (Ν.Π.Δ.Δ.) πληντων 
υπαλλήλων με βαθμό γενικού διευθυντή, ως εξής: 

Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του Υπη¬ 
ρεσιακού Συμβουλίου. 

Δύο (2) αιρετούς εκπροσώπους των υπαλλήλων με βαθ¬ 
μό τουλάχιστον Α', με τους αναπληρωτές τους. 

2. Τα υπό στοιχεία α' μέλη της προηγούμενης παρα¬ 
γράφου ορίζονται από το οικείο Πρυτανικό Συμβούλιο. 
Κατά την πρώτη συγκρότηση τα ανωτέρω μέλη ορίζονται 
από το Πρυτανικό Συμβούλιο, σύμφωνα με τις διατάξεις 
της παρ. 9του άρθρου 2 Ν. 2683/1999. 

3. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως Πρόεδρος ένα από τα 
τακτικά μέλη του Υπηρεσιακού Συμβουλίου με αναπλη¬ 
ρωτή του, επίσης ένα απότα τακτικά μέλη. Αναπληρωτές 
των άλλων δύο τακτικών μελών ορίζονται μόνιμοι υπάλ¬ 
ληλοι με βαθμό Διευθυντή από αυτούς που υπάγονται 
στην αρμοδιότητα του Υπηρεσιακού Συμβουλίου και υπη¬ 
ρετούν στην έδρα του. Κατά την πρώτη εφαρμογή τα ανω¬ 
τέρω δύο αναπληρωματικά μέλη ορίζονται σύμφωνα με 
την παρ. 9του άρθρου2του Ν. 2683/1999. Στην περίπτω¬ 
ση που προεδρεύει ο αναπληρωτής του προέδρου θα 
συμμετέχει ως τακτικό μέλος ο αναπληρωτής του προε- 
δρεύοντος. 

4. Εισηγητής ορίζεται με απόφαση του Πρύτανη ο προϊ¬ 
στάμενος της υπηρεσίας προσωπικού με αναπληρωτή 
τον Προϊστάμενο της αμέσως υποκείμενης οργανικής μο¬ 
νάδας προσωπικού. 

5 Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του, από το 
οικείο Πρυτανικό Συμβούλιο. 

6. Η θητεία των μελών των Υπηρεσιακών Συμβουλίων εί¬ 
ναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων λήγει 
στις 31.12.2000. 


7. Κατά την πρώτη συγκρότηση των πρωτοβάθμιων 
Υπηρεσιακών Συμβουλίων ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελέσουν μέλη των από 
1.1.1999 υφιστάμενων Υπηρεσιακών Συμβουλίων. Όταν 
το Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου, αντί των δύο αιρετών 
εκπροσώπων των μονίμων υπαλλήλων μετέχουν δύο αι¬ 
ρετοί εκπρόσωποι του προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

8. Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη ισχύος του Ν. 2683/1999 υφιστάμενα, με 
επιφύλαξη των διατάξεων της παρ. 15 του άρθρου 2 του 
ίδιου νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου 2του Ν. 2683/1999 και οι οποίες δεν θα έχουν 
κριθεί απ’ αυτό, μέχρι τον ορισμό των μελών του νέου 
Υπηρεσιακού Συμβουλίου, κρίνονται από το Υπηρεσιακό 
Συμβούλιο που συγκροτείται με την απόφαση αυτή, χω¬ 
ρίς ν’ απαιτείται νέα παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1999 
Ο Πρύτανης 

Καθηγητής Η. ΣΙΔΗΡΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στην 1879/11.3.99 απόφαση του Γενικού Γραμματέα 
Περιφέρειας Νοτίου Αιγαίου «Ψήφιση Ο.Ε.Υ. Δήμου Πά¬ 
ρου Ν. Κυκλάδων» που δημοσιεύθηκε στο ΦΕΚ 267./Β7 
29.3 1999, διορθώνεται στο άρθρο 17 από το εσφαλμένο 
μία (1) θέση καθαρίστριας μερικής απασχόλησης στο ορ¬ 
θό μία (1) θέση καθαρίστριας πλήρους απασχόλησης και 
στο άρθρο 19 διοικητική ενότητα ευτελές γραφείο Προ¬ 
γραμματισμού, Οργάνωσης και Πληροφορικής από το 
εσφαλμένο ΤΕ3 στο ορθό ΤΕ13. 

(Απάτην Περιφέρεια Νοτίου Αιγαίου) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νγνννγ.βΐ.ρτ 

ΙΝΤΕΡΝΕΤ: &ΟΙ.0Γ 
θ-γπβιΙ: ην32 @ ΙιοΙ.ςμ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιεύματος Α.Ε. - Ε.Π.Ε 5225 761 

5230 841 

Πληροφορίες δημοσιεύματος λοιπών Φ Ε.Κ 5225 713 

5249 547 

Πώληση Φ. Ε. Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 7Β5 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Ολγας 227-Τ.Κ. 54100 (031) 423956 

ΠΕΙΡΑΙΑΣ 

Νικήτα6-8Τ.Κ 18531 4135228 

ΠΑΤΡΑ 

Κορίνθου327-ΤΚ 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 611 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μεχρ ' 8 σελ,δες 200 δρχ · 

ΕΦΜΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελ ( 5 0ς κα , άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α" (Νόμοι, Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Λημ. Υπαλλήλων) 

Δ’ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε,Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α Σ Ε Π 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 ·· 3.500 ·> 

15.000 » 750 » 

70.000 » 3 500 ·* 

30.000 ·· 1.500 >· 

15.000 *> 750 » 

5.000 » 250 » 

10.000 » 500 » 

3.000 » 150 >· 

10.000 » 500 » 

250.000 » 12.500 - 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 ·· 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ) 





